**BŪTINGĖS TERMINALO ATSARGINIO SPM PLŪDURO TELEMETRIJOS,**


**MATAVIMO PRIETAISŲ IR AUTOMATIKOS, ELEKTROS TEIKIMO**

**SISTEMŲ ATNAUJINIMAS**

2025-05-01

Juodeikiai, Mažeikių raj.

1. **Esama situacija:**
   1. AB „ORLEN Lietuva“ (toliau – OL) Būtingės terminalo jūrinės dalies inkaruoto vieno tanklaivio prišvartavimo plūduras (toliau – SPM), skirtas naftos iškrovimui iš tanklaivių, yra sumontuotas jūroje apie 7,3 km atstumu nuo kranto. Jūros gylis SPM plūduro vietoje yra apie 22 m. Atstumas nuo SPM plūduro iki Lietuvos – Latvijos sienos yra 1 jūrmylė į šiaurę.
   2. Terminalo jūrinės dalies atsakomybės rajoną sudaro Būtingės terminalo akvatorija, inkaravietės rajonas ir laivybos koridorius:



* 1. Terminalo dispečerinė nuo kranto linijos nutolusi 2,5 km į rytus, jos koordinatės: N – 56o02‘46“, E – 21o02‘41“.
  2. SPM plūduras yra jūroje, 7,3 km nuo kranto, jo koordinatės: N – 56o02’47,30“, E – 20o57’36,50“.
  3. SPM plūduro nejudanti dalis (Hull) inkarais pritvirtinta prie jūros dugno. SPM plūduro judanti dalis – pasukamoji plokštė (Turntable) gali laisvai suktis 360o kampu.
  4. Būtingės SPM plūduras yra suprojektuotas atlaikyti 54 m/s (105 kts) 1 minutės trukmės vėjo gūsius ir darbui su prišvartuotais 150 000 DWT dydžio tanklaiviais. Maksimalios darbo sąlygos yra:
     + Nominal DWT of Tankers Unit 120 000 DWT 150 000 DWT
     + Maximum Ship Draft Meters 15.0 16.0
     + Significant Wave Height Hs Meters 4.0 3.0
     + Spectral Peak Period Seconds 10.0 8.7
     + Wind Velocity (10 minutes) Knots 35.0 35.0
     + Surface Current Velocity Knots 1.96 1.96
     + Vessel Heading Degrees 202.5 202.5

(Head Sea=180o)

* + - Wave and wind are assumed to be collinear.
  1. Darbinės temperatūros ribos – Būtingės SPM plūduras suprojektuotas darbui nuo -20oC iki +32oC.
  2. Klaipėdos uoste prie krantinės yra prišvartuotas atsarginis SPM plūduras (SPM 1792), kuris turi būti paruoštas darbui aukščiau nurodytoje vietoje ir sąlygomis.

1. **Bendros darbų apimtys ir darbų specifika:**
   1. Pagal atitinkamuose šio dokumento prieduose pateiktus techninius reikalavimus paruošti techninius-darbo projektus, sukomplektuoti ir ant atsarginio SPM 1792 plūduro sumontuoti ir suderinti šias sistemas:
      * Telemetrijos ir navigacijos sistemas (Priedas Nr.1);
      * Elektros tiekimo sistemas (Priedas Nr.2);
      * Automatizacijos dalies sistemą (Priedas Nr.3).

Projektai ruošiami kiekvienai daliai atskirai.

* 1. Sistemų projektavimą ir diegimą gali įgyvendinti vienas rangovas su subrangovais, arba atskiri rangovai kiekvienai sistemai. Rangovas, apsiėmęs įgyvendinti visas sistemas, turės prioritetą, vertinant gautus pasiūlymus.
  2. Rangovas atlieka visus projektuose numatytus montavimo darbus ir kitus, montavimo metu pagal poreikį iškilusius darbus, kurie turi užtikrinti saugias ir teisingas eksploatavimo sąlygas.
  3. Rangovas privalo sertifikuoti atliktus projektus ir sumontuotą įrangą. Sertifikavimą privalo atlikti sertifikavimo kompanija DNV GL Lietuva, kontaktai:



Sertifikavimo sąnaudas teikdamas pasiūlymą įsivertina Rangovas.

* 1. Rangovas atlieka sistemų paleidimo/derinimo darbus. Darbus turi atlikti gamyklos-gamintojos specialistai arba atitinkami sertifikuoti inžinieriai.
  2. Montavimo darbai bus atliekami rezervinio plūduro laikymo vietoje – Klaipėdos laivų remonto teritorijoje (adresas – Priešpilio g. 9, Klaipėda, Lietuva)
  3. Kadangi plūduro artimiausiu metu neplanuojama keisti su esančiu jūroje, paleidimo/derinimo darbai vyks plūduro saugojimo vietoje, todėl rangovas turi atitinkami paruošti įrangą paleidimui/derinimui.
  4. Po montavimo darbų Rangovas privalo atlikti reikiamus matavimus, bandymus ir pateikti matavimų, bandymų protokolus ir kitą techninę dokumentaciją.
  5. Po montavimų darbų pateikti duomenis apie projektinių sprendimų pakeitimus ir schemas su įrašu „Taip pastatyta“.
  6. Iki įvedimo į eksploataciją paruošti ir suderinti su Užsakovu sistemų eksploatavimo instrukcijas.
  7. Iki įvedimo į eksploataciją pravesti Užsakovo personalo mokymus.
  8. Esamo plūduro turimus brėžinius ir nuotraukas Užsakovas pateiks, kai Rangovas pasirašys konfidencialumo sutartį su Užsakovu.

1. **Medžiagos ir įranga:**
   1. Rangovas privalo pateikti visas medžiagas ir įrangą, būtinas projektų įgyvendinimui.
   2. Kartu su įranga turi būti pateikta įrangos techninė dokumentacija.
   3. Rangovas pats apsirūpina įrengimais ir darbo priemonėmis, būtinomis darbų atlikimui.
2. **Reikalavimai RANGOVUI ir SUBRANGOVAMS:**
   1. Rangovas privalo pateikti per paskutinius 5 - 10 metų vykdytų analogiškos apimties projektų sąrašus, kuriuose jis dalyvavo kaip rangovas / subrangovas. Sąraše turi būti pateikta ši informacija: įmonės/projekto pavadinimas, projekto/atliktų darbų santrauka nurodant sumontuotas sistemas ir įrangą, jų pajėgumą, elektros tiekimo sistemų įtampą, galia, energijos šaltinių tipą, pagrindinės įrangos gamintojus, projekto biudžetą, projektų užsakovų kontaktai, kuriais galima kreiptis dėl papildomos informacijos apie sumontuotas sistemas ir darbų kokybės.
   2. Rangovas privalo pateikti dokumentus, suteikiančius teisę atlikti projektavimą pagal projektuojamos apimties darbus.
   3. Rangovas privalo pateikti dokumentus, suteikiančius teisę atlikti montavimą ir paleidimą / derinimą pagal projektuojamos apimties darbus.
3. **Darbų grafikas (pageidaujamas):**
   1. Projektų paruošimas ir suderinimas iki 2026 02 28
   2. Montavimo/derinimo darbai doke iki 2026 12 31.
4. **Rangovas techninės dalies pasiūlymo įvertinimui privalo pateikti:**
   1. Esamos situacijos analizę bei preliminarius darbų aprašymus.
   2. Darbų vykdymo grafiką – projektavimas ir darbai doke.
   3. Siūlomos įrangos tipus ir techninius duomenis.
   4. Eskizines, struktūrines siūlomų sistemų schemas.
5. **Priedai:**
   1. Priedas Nr.1. – Telemetrijos ir navigacijos sistemos techniniai reikalavimai.
   2. Priedas Nr.2. – Elektos tiekimo sistemos techniniai reikalavimai
   3. Priedas Nr.3 –Automatikos dalies sistemos techniniai reikalavimai
   4. Priedas Nr.4 – Plūduro sprogosauginių zonų brėžinys.